text: 朱本洽，字叔熙，直隸松江府上海縣人。晚明政治人物。生平.萬曆二十五年癸丑科進士，授刑部主事，晉員外郎、郎中，萬曆四十七年出知真定府，升山東按察司副使，備兵永平。墓在三保十五圖。家族.從父朱大韶，官國子司業，家多古玩，有玉杯，價不貲，卒無子，以弟大英子為嗣，婦家平湖陸氏也，利其財，誣構大英於獄，禍且叵測，大英出玉杯為請，訟稍解，竟擬戍，後大英子本洽成進士，官刑部郎，上疏白冤，得贈官如例。適陸氏子為少年所誘，被系松郡獄，其叔詹事府主簿過郡通姻好，因歸杯，並以千金進，本洽哭奠家廟，擲破其杯，以其金置田贍學宮，時論多之。
metadata: erhwenkuo/wikipedia-zhtw
metadata: 朱本洽
metadata: https://zh.wikipedia.org/wiki?curid=7493851